CELEX: 32012D0816
Language: mt
Date: 2012-12-19 00:00:00
Title: 2012/816/UE, Euratom: Deċiżjoni ta’ Implimentazzjoni tal-Kummissjoni tad- 19 ta’ Diċembru 2012 li temenda d-Deċiżjoni 96/565/Euratom, KE li tawtorizza lis-Svezja biex ma tikkunsidrax ċerti kategoriji ta’ tranżazzjonijiet u biex tuża ċerti stimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument numru C(2012) 9547)

21.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/59
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Diċembru 2012
   li temenda d-Deċiżjoni 96/565/Euratom, KE li tawtorizza lis-Svezja biex ma tikkunsidrax ċerti kategoriji ta’ tranżazzjonijiet u biex tuża ċerti stimi approssimattivi għall-kalkolu tal-bażi tar-riżorsi proprji tal-VAT
   (notifikata bid-dokument numru C(2012) 9547)
   (It-test bl-Isvediż biss huwa awtentiku)
   (2012/816/UE, Euratom)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta’ Mejju 1989 dwar l-arranġamenti uniformi definittivi għall-ġbir tar-riżorsi proprji li jakkumulaw mit-taxxa tal-valur miżjud (1), u b’mod partikulari l-Artikolu 13 tiegħu,
   Billi:
   
               (1)
            
            
               Skont l-Artikolu 380 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni tat-taxxa tal-valur miżjud (2), l-Isvezja tista’ tkompli teżenta l-provvista ta’ servizzi minn awturi, artisti u dawk li jagħmlu parti minn ġeneru artistiku, imniżżla fil-punt 2 tal-Anness X, il-Parti B, u t-tranżazzjonijiet imniżżla fil-punti 1, 9 u 10 tal-Anness X, sakemm l-istess eżenzjonijiet jiġu applikati fi kwalunkwe mill-Istati Membri li kienu Membri tal-Komunità fil-31 ta’ Diċembru 1994; għandu jittieħed kont ta’ dawn it-tranżazzjonijiet biex tkun determinata l-bażi tar-riżorsi tal-VAT.
            
         
               (2)
            
            
               Fil-każ tal-Isvezja, il-Kummissjoni, fuq il-bażi tar-Regolament (KEE, Euratom) Nru 1553/89, adottat id-Deċiżjoni 96/565/Euratom, KE (3) li tawtorizza l-Isvezja, biex b’effett mill-1 ta’ Jannar 1995, tuża ċerti stimi approssimattivi għall-kalkolu tal-bażi tar-riżorsi proprji tal-VAT.
            
         
               (3)
            
            
               Mill-1 ta’ Jannar 1997, fejn huma kkonċernati d-drittijiet tal-awtur u d-dritt dovut għall-użu ta’ propjetà, l-Isvezja intaxxat it-tranżazzjonijiet imsemmija fil-punt 2 tal-Anness X, il-Parti B tad-Direttiva 2006/112/KE; l-awtorizzazzjoni li ngħatat f’dan ir-rigward m’għandhiex titkompla b’effett minn dik id-data.
            
         
               (4)
            
            
               Il-Kummissjoni stiednet lill-Isvezja biex tivverifika dwar jekk dawk l-awtorizzazzjonijiet mogħtija bl-ebda limitu espliċitu ta’ żmien, kinux għadhom meħtieġa u biex tikkonferma dan lill-Kummissjoni; L-Isvezja kkonfermat li l-awtorizzazzjoni għall-użu ta’ stimi approssimattivi għat-tranżazzjonijiet imsemmija fil-punt 2 tal-Anness X, il-Parti B tad-Direttiva 2006/112/KE ma japplikawx iktar għad-drittijiet tal-awtur u d-dritt dovut għall-użu ta’ propjetà.
            
         
               (5)
            
            
               Għall-finijiet ta’ kjarifika u trasparenza tar-regoli tal-Komunità, dispożizzjonijiet tal-Unjoni li skadew jew ma baqgħux fis-seħħ għandhom jitneħħew.
            
         
               (6)
            
            
               Il-miżuri previsti f’din id-Deċiżjoni huma konformi mal-opinjoni tal-Kumitat Konsultattiv dwar ir-Riżorsi Proprji,
            
         ADOTTAT DIN ID-DEĊIŻJONI:
   Artikolu 1
   Artikolu 2 punt 2 tad-Deċiżjoni 96/565/Euratom, KEE b’dan qed jiġi mħassar.
   Artikolu 2
   Din id-Deċiżjoni hija indirizzata lir-Renju tal-Isvezja.
   
      Magħmul fi Brussell, id-19 ta’ Diċembru 2012.
      
         
            Għall-Kummissjoni
         
         Janusz LEWANDOWSKI
         
            Membru tal-Kummissjoni
         
      
   
   
      (1)  ĠU L 155, 7.6.1989, p. 9.
   
      (2)  ĠU L 347, 11.12.2006, p. 1.
   
      (3)  ĠU L 247, 28.9.1996, p. 41.